আজ দিল্লিতে গোটা বিশ্ব, অজিত ডোভালের নেতৃত্বে গোয়েন্দাদের মহাসমাবেশ

নয়াদিল্লি: আজ দিল্লিতে (Delhi) হতে চলেছে গ্লোবাল ইন্টেলিজেন্স কনফারেন্স (Global Intelligence Conference) । এই কনফারেন্সে সভাপতিত্ব করবেন জাতীয় নিরাপত্তা উপদেষ্টা অজিত ডোভাল (National Security Advisor Ajit Doval) । সন্ত্রাসবাদ ও আন্তর্জাতিক অপরাধের মোকাবিলা করতে কিভাবে গোয়েন্দা সংস্থাগুলিকে (Intelligence Agencies) কাজে লাগানো উচিত তাই নিয়েই হবে আলোচনা।

অস্ট্রেলিয়া,জার্মানি, নিউজিল্যান্ড , ইউনাইটেড স্টেটস-সহ প্রায় ২০ টি দেশের গোয়েন্দা প্রধানরা থাকবেন এই বৈঠকে বলে সূত্রে খবর। উপস্থিত থাকতে পারেন ইউ এস এর জাতীয় গোয়েন্দা বিভাগের অধিকর্তা তুলশী গাব্বারর্ড, কানাডার গোয়েন্দা প্রধান ড্যানিয়েল রোজারস, ইউ কের রিচার্ড মোর সহ গোয়েন্দা প্রধানরা ও সহকারি গোয়েন্দা প্রধানরা।

আরও পড়ুন: ১০০ টাকা ও ২০০ টাকার নোট নিয়ে বড় সিদ্ধান্ত রিজার্ভ ব্যাঙ্কের

বর্তমান সময় রাশিয়া-ইউক্রেন যুদ্ধ এখনও চলছে, যা বিশ্ব প্রভাব ফেলেছে। অপরদিকে রয়েছে ইসরাইল ও হামাস সংঘাত। এছাড়া, চিন, রাশিয়া ও ইরানের যৌথ নৌ-মহড়া এবং পাকিস্তানের বেলুচিস্তানে সন্ত্রাসীদের ট্রেন হাইজ্যাকের মতো ঘটনা বিশ্বের পরিস্থিতি আরও অস্থির করে তুলেছে। ভারত এই পরিস্থিতিতে নিজেকে একটি নির্ভরযোগ্য শক্তি হিসেবে তুলে ধরতে চায়।

বিশেষভাবে উল্লেখযোগ্য, এই বৈঠকে কানাডার গোয়েন্দা প্রধান ড্যানিয়েল রজার্সের উপস্থিতি। ভারত ও কানাডার মধ্যে সম্পর্ক এখন তিক্ত। ২০২৩ সালে কানাডার প্রধানমন্ত্রী জাস্টিন ট্রুডো খালিস্তানি নেতা হরদীপ সিং নিজ্জার হত্যায় ভারতীয় এজেন্টদের জড়িত থাকার অভিযোগ তুলেছিলেন, যা ভারত “অযৌক্তিক” বলে খারিজ করে দেয়। তার পরেই ভারত ও কানাডার মধ্যে দূরত্ব বাড়তে থাকে। এই বৈঠকে ডোভাল ও রজার্সের মধ্যে এই বিষয়টি উঠে আসতে পারে বলে ধারণা করা হচ্ছে।

আমেরিকার তুলসী গ্যাবার্ডের উপস্থিতিও আলোচনার বিষয়। তিনি ডোনাল্ড ট্রাম্প প্রশাসনের প্রথম উচ্চপদস্থ কর্মকর্তা।

সব মিলিয়ে, এই সম্মেলন ভারতের জন্য একটি বড় সুযোগ। বিশ্বের গোয়েন্দা নেতারা এক মঞ্চে এসে যে আলোচনা করবেন, তা বিশ্ব শান্তি ও নিরাপত্তায় গুরুত্বপূর্ণ ভূমিকা রাখতে পারে। গ্লোবাল ইনটেলিজেন্স কনফারেন্স নামে পরিচিত এই সম্মেলনটি হবে গোয়েন্দা তথ্য আদান-প্রদানের মাধ্যমে সন্ত্রাসবাদ এবং আন্তর্জাতিক অপরাধের বিরুদ্ধে লড়াইয়ের একটি শক্তিশালী পদক্ষেপ।

এটি কোনও সাধারণ বৈঠক নয়, ২০২২ সালে প্রথমবার এই ধরনের সম্মেলন আয়োজিত হয়েছিল, যখন ২৬টিরও বেশি দেশের গোয়েন্দা প্রধানরা দিল্লিতে জড়ো হয়েছিলেন। এবারও এই সম্মেলনটি রাইসিনা ডায়ালগের ঠিক একদিন আগে, অর্থাৎ ১৬ মার্চ অনুষ্ঠিত হচ্ছে।